Μύκη Ξάνθης

Η Μύκη (παλαιότερα: ΜουστάφτσοβαAnna Triandafyllidou, Dia Anagnostou, , ΕΛΙΑΜΕΠ, μετονομάστηκε το 1920Μετονομάστηκε το 1920, με την απελευθέρωση από τους Τούρκους και την Ένωση με την Ελλάδα, από Μουστάφτσοβα σε Μήκη και στη συνέχεια Μύκη, ενόψει των επικείμενων εκλογών και της απογραφής του 1921, Ιστορία του Θρακικού Ελληνισμού, Νικόλαος Π. Σοϊλεντάκης, Εκδόσεις Πιτσίλος, Αθήνα, 1996, σελ. 317) είναι χωριό του νομού Ξάνθης. Ανήκει στην ομάδα των χωριών του νομού με μουσουλμανικό πληθυσμό, που αποκαλούνται συχνότερα Πομακοχώρια. Απέχει 20 χιλιόμετρα από την Ξάνθη και 5 από την Σμίνθη, την πρωτεύουσα του τοπικού δήμου. Διοικητικά ανήκει στον δήμο Μύκης και ο πληθυσμός της είναι 1.095 κάτοικοι σύμφωνα με την απογραφή του 2001. Ο πληθυσμός της παρουσιάζει συνεχή αύξηση κατά τη διάρκεια του τελευταίου αιώνα, όπως φαίνεται στον παρακάτω πίνακα.

Πορεία του πληθυσμού:Επίτομο γεωγραφικό Λεξικό, Σταματελάτου, Εκδ. Ερμής ISBN 960-320-133-2
Έτος19281940195119611971198119912001Πληθ.3194855705796368219951.095

 Ο οικισμός 
Η Μύκη είναι χτισμένη σε υψόμετρο 380 μέτρων, στα ορεινά της Ροδόπης, σε μία μικρή κοιλάδα που σχηματίζει ένας χείμαρρος, παραπόταμος του Κόσυνθου. Είναι σχεδόν αθέατη από τον κεντρικό δρόμο που διασχίζει τα Πομακοχώρια του νομού Ξάνθης. Η ύπαρξη του χειμάρρου που διασχίζει το χωριό έχει δημιουργήσει προβλήματα σε περιόδους έντονων βροχοπτώσεων. Το 1996 προκάλεσε σοβαρές πλημμύρες στο χωριό. 

 Στο κέντρο του χωριού υπάρχει μεγάλο τζαμί, ένα από τα μεγαλύτερα της περιοχής. Στη Μύκη εξακολουθεί να φοριέται η παραδοσιακή τοπική ενδυμασία των γυναικών. Στην ενδυμασία αυτή κυριαρχούν τα έντονα χρώματα, κυρίως το κόκκινο και διαφέρει πολύ από την σκουρόχρωμη λιτή ενδυμασία των μουσουλμάνων, που φοριέται στα υπόλοιπα μουσουλμανικά χωριά της περιοχής.

 Διοικητικές μεταβολές 
Με την εφαρμογή της πρώτης διοικητικής διαίρεσης στη Θράκη η Μύκη αποτέλεσε έδρα της ομώνυμης κοινότητας η οποία διατηρήθηκε μέχρι την εφαρμογή του προγράμματος Καποδίστριας, το 1998. Η κοινότητα περιλάμβανε πολλούς ακόμα οικισμούς και η έκτασή της ήταν 134.167 στρέμματα.Διοικητικές μεταβολές ΟΤΑ, κοινότητα ΜύκηςΔήμος Μύκης, ανάγλυφο 
Στο διάστημα 1999-2010 οπότε και ίσχυσε το πρόγραμμα Καποδίστριας, εντάχθηκε στον νεοσύστατο δήμο Μύκης, έδρα του οποίου ήταν η Σμίνθη. Στον δήμο Μύκης παρέμεινε και μετά την εφαρμογή του προγράμματος Καλλικράτης, το 2011 καθώς ο δήμος διατηρήθηκε και διευρύνθηκε.

 Λαογραφία 
Οι Πομάκες της Μύκης φορούσαν χαρακτηριστική παραδοσιακή φορεσιά με τσεμπέρι γαλάζιου χρώματος, κάπα, κόκκινο πουκάμισο, καρό ποδιά που δένει πίσω και μάλλινες κάλτσες.

 Παραπομπές 

 Εξωτερικοί σύνδεσμοι 
 Ιστοσελίδα του δήμου Μύκης 

Κατηγορία:Δήμος Μύκης
Κατηγορία:Χωριά της περιφερειακής ενότητας Ξάνθης
Κατηγορία:Πομακοχώρια